SMERNICA o (priebežnej) voľbe členov do Rady školy pri Súkromnej strednej odbornej škole
Článok 1
Úvodné ustanovenia
1.1 Táto smernica upravuje postup a podmienky volieb členov do Rady školy pri Súkromnej strednej odbornej škole (ďalej len „Rada školy“).
1.2 Rada školy je zriadená v súlade s § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.
Článok 2
Zloženie Rady školy
2.1 Rada školy sa skladá z nasledovných zástupcov:
a) zástupcovia pedagogických zamestnancov školy,
b) zástupcovia nepedagogických zamestnancov,
c) zástupcovia rodičov,
d) delegovaní zástupcovia zriaďovateľa,
e) žiak školy. 

2.2 Počet členov Rady školy určuje zriaďovateľ v súlade s platnými právnymi predpismi.
Článok 3
Príprava volieb
3.1 Voľby do Rady školy sa organizujú v prípade, ak uplynie štvorročné funkčné obdobie Rady školy, alebo v prípade  potreby doplnenia členov (napr. ak končí žiak štúdium na našej škole ap.).
3.2 Za organizáciu volieb zodpovedá predseda Rady školy, ktorý:
a) určí termín, miesto a spôsob konania volieb,
b) zverejní harmonogram a podmienky volieb najneskôr 7 dní pred ich konaním,
c) vymenuje volebnú komisiu, ktorá dohliada na regulárny priebeh volieb.
Článok 4
Právo voliť a byť volený
4.1 Právo voliť majú:
a) pedagogickí a nepedagogickí zamestnanci školy,
b) zákonní zástupcovia žiakov školy.
4.2 Právo byť volený majú osoby, ktoré spĺňajú podmienky stanovené zákonom a majú aktívne prepojenie so školou (napr. zamestnanci školy alebo rodičia žiakov).
Článok 5
Priebeh volieb
5.1 Volebná komisia (prípadne predseda Rady školy) zabezpečí:
a) zoznam oprávnených voličov,
b) hlasovacie lístky s menami kandidátov (ak sa hlasuje prezenčne),
c) transparentnú schránku na odovzdávanie hlasov,
d) možnosť hlasovania je aj elektronicky cez platformu edupage.

5.2 Voľby sú tajné. Každý oprávnený volič môže označiť na hlasovacom lístku najviac toľko kandidátov, koľko miest je potrebné obsadiť.
5.3 Volebná komisia sčíta hlasy (prípadne pozrie grafy ak sa hlasovalo elektronicky) a vyhlási výsledky volieb do 14 pracovných dní.
Možnosť hlasovania (elektronicky, cez edupage, prípadne cez hlasovacie lístky)  je na rozhodnutí predsedu Rady školy. Ak sa zvolí možnosť hlasovania elektronicky cez platformu edupage, voliči a kandidáti sú o tejto skutočnosti informovaní. 
Článok 6
Výsledky volieb
6.1 Za zvolených členov Rady školy sa považujú kandidáti s najvyšším počtom hlasov. 
Pri elektronickom hlasovaní a výbere zástupcu rodičov stačí, ak bude hlasovať jeden z rodičov žiaka, avšak musí hlasovať nadpolovičná väčšina rodičov. 

6.2 Výsledky volieb sú zaznamenané v zápisnici Rady školy a sú rozposlané voličom aj elektronicky prostredníctvom edupage.
Článok 7
Záverečné ustanovenia
7.1 Táto smernica nadobúda platnosť dňom jej podpisu riaditeľom školy.
7.2 Zmeny a doplnenia tejto smernice schvaľuje riaditeľ školy.

Smernica bola odsúhlasená a schválená jednohlasne na stretnutí členov Rady školy 28. júna 2024.


V Žiline,  28. júna 2024
Riaditeľka školy: 
Predseda Rady školy: 

